ส่วนที่ 3

ฐานะทางการเงินและผลการดำเนินงาน

13. ข้อมูลทางการเงินที่สำคัญ

1.  งบการเงิน

(1) สรุปรายงานของผู้สอบบัญชีรับอนุญาต

+------------+-------------------------------+------------------------+
| งบก        | ผู้สอบบัญชี                       | สำนักงาน                |
| ารเงินสำหรับ |                               |                        |
+------------+-------------------------------+------------------------+
| ปี 2556     |   นางสาวธนาวรรณ อนุรัตน์บดี       | บริษัท ดีลอยท์ ทู้ช โธมัทสุ    |
|            |                               | ไชยยศ                  |
|            | (ผู้สอบบัญชีรับอนุญาต ทะเบียนเลขที่    |                        |
|            | 3440)                         | สอบบัญชี จำกัด            |
+------------+-------------------------------+------------------------+
| ปี 2557 –   | นายชูพงษ์ สุรชุติกาล               |                        |
| 2561       |                               |                        |
|            | (ผู้สอบบัญชีรับอนุญาต ทะเบียนเลขที่    |                        |
|            | 4325)                         |                        |
+------------+-------------------------------+------------------------+

บริษัท ดีลอยท์ ทู้ช โธมัทสุ ไชยยศ สอบบัญชี จำกัด ตรวจสอบงบการเงินรวมของบริษัท เอส แอนด์
พี ซินดิเคท จำกัด (มหาชน) และบริษัทย่อย และงบการเงินเฉพาะกิจการของบริษัท เอส แอนด์ พี
ซินดิเคท จำกัด (มหาชน) ซึ่งประกอบด้วยงบแสดงฐานะการเงินรวม และเฉพาะกิจการ ณ วันที่
31 ธันวาคม 2561 งบกำไรขาดทุนและ งบกำไรขาดทุนเบ็ดเสร็จรวมและเฉพาะกิจการ
งบแสดงการเปลี่ยนแปลงส่วนของผู้ถือหุ้นรวมและเฉพาะกิจการ
และงบกระแสเงินสดรวมและเฉพาะกิจการ สำหรับปีสิ้นสุดวันเดียวกัน
รวมถึงหมายเหตุสรุปนโยบายการบัญชีที่สำคัญและหมายเหตุเรื่องอื่น ๆ

รายงานของผู้สอบบัญชีรับอนุญาต

ความเห็น

ข้าพเจ้าได้ตรวจสอบงบการเงินรวมของบริษัท เอส แอนด์ พี ซินดิเคท จำกัด (มหาชน)
และบริษัทย่อย (“กลุ่มบริษัท”) และงบการเงินเฉพาะกิจการของบริษัท เอส แอนด์ พี ซินดิเคท
จำกัด (มหาชน) (“บริษัท”) ซึ่งประกอบด้วยงบแสดงฐานะการเงินรวมและเฉพาะกิจการ ณ วันที่
31 ธันวาคม 2561 และงบกำไรขาดทุนและกำไรขาดทุนเบ็ดเสร็จอื่นรวมและเฉพาะกิจการ
งบแสดงการเปลี่ยนแปลงส่วนของผู้ถือหุ้นรวมและเฉพาะกิจการ
และงบกระแสเงินสดรวมและเฉพาะกิจการ
สำหรับปีสิ้นสุดวันเดียวกันและหมายเหตุประกอบงบการเงินรวมและเฉพาะกิจการรวมถึงสรุปนโยบายการบัญชีที่สำคัญ

ข้าพเจ้าเห็นว่า งบการเงินรวมและงบการเงินเฉพาะกิจการข้างต้นนี้แสดงฐานะการเงินของบริษัท
เอส แอนด์ พี ซินดิเคท จำกัด (มหาชน) และบริษัทย่อยและของบริษัท เอส แอนด์ พี ซินดิเคท
จำกัด (มหาชน) ณ วันที่ 31 ธันวาคม 2561
และผลการดำเนินงานและกระแสเงินสดสำหรับปีสิ้นสุดวันเดียวกัน
โดยถูกต้องตามที่ควรในสาระสำคัญตามมาตรฐานการรายงานทางการเงิน

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี
ความรับผิดชอบของข้าพเจ้าได้กล่าวไว้ในส่วนของความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า
ข้าพเจ้ามีความเป็นอิสระจากกลุ่มบริษัทตามข้อกำหนดจรรยาบรรณของผู้ประกอบวิชาชีพบัญชีที่กำหนดโดยสภาวิชาชีพบัญชีในพระบรมราชูปถัมภ์
ในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการและข้าพเจ้าได้ปฏิบัติตามความรับผิดชอบด้านจรรยาบรรณอื่นๆ
ซึ่งเป็นไปตามข้อกำหนดเหล่านี้
ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่าง ๆ
ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบงบการเงินรวมและงบการเงินเฉพาะกิจการสำหรับงวดปัจจุบัน
ข้าพเจ้าได้นำเรื่องเหล่านี้
มาพิจารณาในบริบทของการตรวจสอบงบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า
ทั้งนี้ ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้

+--------------------------------+-----------------------------------+---+
| เรื่องสำคัญในการตรวจสอบ           | วิธีการตรวจสอบที่ใช้เพื่อตอบสนอง         |   |
+--------------------------------+-----------------------------------+---+
| มูลค่าของเงินลงทุน                 | วิธีการตรวจสอบที่สำคัญรวมถึง            |   |
| ในบริษัทย่อยในงบการเงินเฉพาะกิจการแ |                                   |   |
| ละมูลค่าของสินทรัพย์ถาวรและสิทธิการเช | -   ทำความเข้าใจเกี่ยวกับขั้นต          |   |
| ่าของบริษัทย่อยดังกล่าวในงบการเงินรวม | อนการปฏิบัติงานและการควบคุมภายในที่เกี่ยว |   |
|                                | ข้องกับการรับรู้การการขาดทุนจากการด้อยค่า |   |
| บริษัทย่อยแห่งห                    |                                   |   |
| นึ่งในประเทศในงบการเงินเฉพาะกิจการ | -   สอบทานการออกแบบและการปฏ       |   |
| และกิจการ-การร่วมค้าแห่ง           | ิบัติตามการควบคุมภายในสำหรับเรื่องดังกล่าว |   |
| หนึ่งในสหราชอาณาจักรในงบการเงินรวม |                                   |   |
| มีผ                             | -   ให้ผู้เชี่ยวชาญภายในมีส่วนร่วมเพื่อช่วย  |   |
| ลขาดทุนสะสมในจำนวนเงินที่มีสาระสำคัญ |                                   |   |
| ซึ่งเป็นข้อบ่งชี้ว่ามูลค่าตามบัญชีของเงินลง | -                                 |   |
| ทุนในบริษัทย่อยและกิจการ-การร่วมค้าดัง | ประเมิน                            |   |
| กล่าวอาจสูงกว่ามูลค่าที่คาดว่าจะได้รับคืน | แบบจำลองที่ผู้บริหารใช้เพื่อคำนวณมูลค่าจากก |   |
| ดังนั้น                           | ารใช้ของหน่วยของสินทรัพย์ที่ก่อให้เกิดเงินสด |   |
| เงินลงทุนของบริษัทย่อยและกิจกา       | เพื่อให้เป็นไปตามมาตรฐานการบัญชี ฉบับที่   |   |
| ร-การร่วมค้าดังกล่าวอาจเกิดการด้อยค่า | 36 การด้อยค่าของสินทรัพย์              |   |
|                                |                                   |   |
| กา                             | -                                 |   |
| รพิจารณาเกี่ยวกับการด้อยค่าของเงินลงท | ตรวจสอบข้อสมมติฐานที่ใช้ในการคำนวณอัตรา |   |
| ุนในบริษัทย่อยในงบการเงินเฉพาะกิจการ | คิดลดและการทดสอบการคำนวณอัตราเหล่านั้น |   |
| และ                            |                                   |   |
| เงินลงทุนในกิจการ-การร่วมค้าในงบการ | -   วิเคราะห์การประมาณการกระแส      |   |
| เงินรวมดังกล่าวขึ้นอยู่กับดุลยพินิจและข้อส | เงินสดในอนาคตที่คาดว่าจะได้รับจากสินทรัพย |   |
| มมติฐานที่สำคัญที่ผู้บริหารของบริษัทนำมาใ | ์ที่ใช้ในสูตรการคำนวณเพื่อกำหนดว่าประมาณก |   |
| ช้ในการประมาณมูลค่าที่คาดว่าจะได้รับคืน | ารนั้นได้สะท้อนถึงสภาพตลาดปัจจุบันและผลปร |   |
|                                | ะกอบการที่คาดการณ์ในอนาคตอย่างเหมาะสม |   |
+--------------------------------+-----------------------------------+---+

+----------------------------------+-----------------------------------+
| เรื่องสำคัญในการตรวจสอบ             | วิธีการตรวจสอบที่ใช้เพื่อตอบสนอง         |
+----------------------------------+-----------------------------------+
| นโ                               | -                                 |
| ยบายการบัญชีสำหรับการด้อยค่าของสินทรัพย์ |  พิจารณาข้อสมมติฐานที่สำคัญต่อการวิเคราะห์ |
| การด้อยค่าของเงินลงทุน               |     ค่าความอ่อนไหว                  |
| และรายละเอียดเ                    |                                   |
| งินลงทุนในบริษัทย่อยและกิจการ-การร่วมค้า | -   เปรียบเทียบประมาณการกระแสเงินสด  |
| ได้เ                              | รวมถึงข้อสมมติฐานที่เกี่ยวกับอัตราการเติบโต |
| ปิดเผยไว้ในหมายเหตุประกอบงบการเงินข้อ |     และกำไรจากก                   |
| 3.10 ข้อ 3.21 และ ข้อ 10           | ารดำเนินงานกับผลประกอบการในอดีตเพื่อทด |
|                                  | สอบความถูกต้องของประมาณการของผู้บริหาร |
|                                  |                                   |
|                                  | -   เปรียบเทียบระหว                 |
|                                  | ่างมูลค่าที่คาดว่าจะได้รับคืนและมูลค่าตามบัญชี |
+----------------------------------+-----------------------------------+

ข้อมูลอื่น

ผู้บริหารเป็นผู้รับผิดชอบต่อข้อมูลอื่น ข้อมูลอื่นประกอบด้วยข้อมูลซึ่งรวมอยู่ในรายงานประจำปี
ซึ่งคาดว่า
จะถูกจัดเตรียมให้ข้าพเจ้าภายหลังวันที่ในรายงานของผู้สอบบัญชี

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่นและข้าพเจ้าไม่ได้
ให้ความเชื่อมั่นต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการคือ
การอ่านและพิจารณาว่าข้อมูลอื่นที่ระบุข้างต้นเมื่อข้าพเจ้าได้รับ
มีความขัดแย้งที่มีสาระสำคัญกับงบการเงินหรือกับความรู้ที่ได้รับจากการตรวจสอบของข้าพเจ้า
หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปี
หากข้าพเจ้าสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ
ข้าพเจ้าต้องสื่อสารเรื่องดังกล่าวกับผู้มีหน้าที่ในการกำกับดูแลและฝ่ายบริหารของกลุ่มบริษัท

ความรับผิดชอบของผู้บริหารและผู้มีหน้าที่ในการกำกับดูแลต่องบการเงินรวมและงบการเงินเฉพาะกิจการ

ผู้บริหารมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้
โดยถูกต้องตามที่ควรตามมาตรฐานการรายงานทางการเงิน
และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็นเพื่อให้สามารถจัดทำงบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ
ผู้บริหารรับผิดชอบในการประเมินความสามารถของ
กลุ่มบริษัทและบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง
(ตามความเหมาะสม)
และการใช้เกณฑ์การบัญชีสำหรับการดำเนินงานต่อเนื่องเว้นแต่ผู้บริหารมีความตั้งใจที่จะเลิกกลุ่มบริษัทหรือหยุดดำเนินงานหรือไม่สามารถดำเนินงานต่อเนื่องต่อไปได้

ผู้มีหน้าที่ในการกำกับดูแลมีหน้าที่ในการสอดส่องดูแลกระบวนการในการจัดทำรายงานทางการเงินของกลุ่มบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวม
และงบการเงินเฉพาะ
กิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
ไม่ว่าจะเกิดจากการทุจริตหรือข้อผิดพลาด
และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย
ความเชื่อมั่นอย่างสมเหตุสมผลคือความเชื่อมั่นในระดับสูงแต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริง
อันเป็นสาระสำคัญที่มีอยู่ได้เสมอไป
ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาดและถือว่ามีสาระสำคัญ เมื่อคาดการณ์
ได้อย่างสมเหตุสมผลว่ารายการที่ขัดต่อข้อเท็จจริงแต่ละรายการหรือทุกรายการรวมกันจะมีผลต่อการตัดสินใจทางเศรษฐกิจของผู้ใช้งบการเงินรวมและงบการเงินเฉพาะกิจการจากการใช้งบการเงินเหล่านี้

ในการตรวจสอบของข้าพเจ้าตามมาตรฐานการสอบบัญชี
ข้าพเจ้าได้ใช้ดุลยพินิจและการสังเกตและสงสัยเยี่ยง ผู้ประกอบวิชาชีพตลอดการตรวจสอบ
การปฏิบัติงานของข้าพเจ้ารวมถึง

-   ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวม
    และงบการเงินเฉพาะกิจการไม่ว่าจะเกิดจากการทุจริตหรือข้อผิดพลาด
    ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น
    และได้หลักฐานการสอบบัญชีที่เพียงพอและเหมาะสม
    เพื่อเป็นเกณฑ์ในการแสดงความเห็นของข้าพเจ้า
    ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญ
    ซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด
    เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน
    การตั้งใจละเว้นการแสดงข้อมูล
    การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

-   ทำความเข้าใจในระบบการควบคุมภายในที่เกี่ยวข้องกับการตรวจสอบ
    เพื่อออกแบบวิธีการตรวจสอบที่เหมาะสมกับ สถานการณ์
    แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มบริษัท

-   ประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการทางบัญชีและการเปิดเผย
    ข้อมูลที่เกี่ยวข้องซึ่งจัดทำขึ้นโดยผู้บริหาร

-   สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของผู้บริหาร
    และจากหลักฐานการสอบบัญชีที่ได้รับ
    สรุปว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มบริษัทและบริษัทในการดำเนินงานต่อเนื่องหรือไม่
    ถ้าข้าพเจ้าได้ข้อสรุป ว่ามีความไม่แน่นอนที่มีสาระสำคัญ
    ข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้สังเกตถึงการเปิดเผยข้อมูลที่เกี่ยวข้องในงบการเงิน
    หรือถ้าการเปิดเผยดังกล่าวไม่เพียงพอ ความเห็นของข้าพเจ้าจะเปลี่ยนแปลงไป
    ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้าอย่างไร
    ก็ตามเหตุการณ์หรือสถานการณ์ในอนาคตอาจเป็นเหตุให้กลุ่มบริษัทและบริษัทต้องหยุดการดำเนินงานต่อเนื่อง

-   ประเมินการนำเสนอ
    โครงสร้างและเนื้อหาของงบการเงินรวมและงบการเงินเฉพาะกิจการโดยรวม
    รวมถึงการเปิดเผยข้อมูลว่างบการเงินรวมและงบการเงินเฉพาะกิจการแสดงรายการและเหตุการณ์ในรูปแบบที่ทำให้มีการนำเสนอข้อมูลโดยถูกต้องตามที่ควรหรือไม่

-   ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่ม
    หรือกิจกรรมทางธุรกิจภายในกลุ่มบริษัทเพื่อแสดงความเห็นต่องบการเงินรวม
    ข้าพเจ้ารับผิดชอบต่อการกำหนดแนวทาง การควบคุมดูแล
    และการปฏิบัติงานตรวจสอบกลุ่มบริษัท
    ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับผู้มีหน้าที่ในการกำกับดูแลในเรื่องต่าง ๆ
ซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้
และประเด็นที่มีนัยสำคัญที่พบจากการตรวจสอบรวมถึงข้อบกพร่องที่มีนัยสำคัญในระบบการควบคุมภายในหากข้าพเจ้าได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่ผู้มีหน้าที่ในการกำกับดูแลว่าข้าพเจ้าได้ปฏิบัติตามข้อกำหนด จรรยาบรรณ
ที่เกี่ยวข้องกับความเป็นอิสระ
และได้สื่อสารกับผู้มีหน้าที่ในการกำกับดูแลเกี่ยวกับความสัมพันธ์ทั้งหมดตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับผู้มีหน้าที่ในการกำกับดูแล ข้าพเจ้าได้พิจารณาเรื่องต่าง ๆ
ที่มีนัยสำคัญมากที่สุดในการตรวจสอบงบการเงินรวมและงบการเงินเฉพาะกิจการในงวดปัจจุบันและกำหนดเป็นเรื่องสำคัญในการตรวจสอบ
ข้าพเจ้าได้อธิบายเรื่องเหล่านี้ในรายงานของผู้สอบบัญชีเว้นแต่กฎหมาย
หรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยากที่จะเกิดขึ้น
ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าว
สามารถคาดการณ์ได้อย่างสมเหตุสมผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

  ชูพงษ์ สุรชุติกาล

กรุงเทพมหานคร ผู้สอบบัญชีรับอนุญาตเลขทะเบียน 4325

วันที่ 27 กุมภาพันธ์ 2562 บริษัท ดีลอยท์ ทู้ช โธมัทสุ ไชยยศ สอบบัญชี จำกัด

(2) งบแสดงฐานะการเงินสำหรับปีสิ้นสุดวันที่ 31 ธันวาคม 2561

ตารางสรุปงบแสดงฐานะการเงิน

บริษัท เอส แอนด์ พี ซินดิเคท จำกัด (มหาชน) และบริษัทย่อย

งบแสดงฐานะการเงิน ณ วันที่ 31 ธันวาคม

(หน่วย : พันบาท)

งบการเงินรวม

+-------------------------------------------+---+---+---+----+---+---+---+---+
| [TABLE]                                   |   |   |   |    |   |   |   |   |
+-------------------------------------------+---+---+---+----+---+---+---+---+
|                                           |   |   |   |    |   |   |   |   |
+-------------------------------------------+---+---+---+----+---+---+---+---+

อัตราส่วนทางการเงินที่สำคัญ

  ----------------------------------- ------- -------- -------- -------- ---
                                                                         

  อัตราส่วนทางการเงิน                    หน่วย    สิ้นสุด 31                    
                                              ธันวาคม                     

                                              2561     2560     2559     

  อัตราส่วนสภาพคล่อง (Liquidity ratio)                                      

  อัตราส่วนสภาพคล่อง                     เท่า     1.59     1.57     1.39     

  อัตราส่วนสภาพคล่องหมุนเร็ว               เท่า     1.30     1.27     1.09     

  อัตราส่วนแสดงประสิทธิภาพในการใช้สินทรัพย์                                      
  (Activity Ratio)                                                       

  อัตราส่วนหมุนเวียนลูกหนี้การค้า             เท่า     27.83    29.39    29.15    

  ระยะเวลาเก็บหนี้เฉลี่ย                   วัน      13.12    12.42    12.52    

  อัตราการหมุนของสินทรัพย์ถาวร             เท่า     4.56     4.53     4.56     

  อัตราส่วนหมุนเวียนเจ้าหนี้การค้า            เท่า     8.76     8.88     9.25     

  ระยะเวลาชำระหนี้เฉลี่ย                  วัน      41.67    41.12    38.48    

  วงจรเงินสด                           วัน      (1.88)   (1.73)   0.03     

  อัตราส่วนหมุนเวียนสินค้าคงเหลือ            เท่า     13.69    13.53    13.52    

  ระยะเวลาขายสินค้าเฉลี่ย                 วัน      26.67    26.97    26.99    

  อัตราการหมุนของสินทรัพย์                 เท่า     1.90     2.03     2.11     

  อัตราส่วนที่แสดงถึงความสี่ยงจากการกู้ยืม                                         
  (Leverage Ratios)                                                      

  อัตราส่วนหนี้สินต่อส่วนของผู้ถือหุ้น            เท่า     0.56     0.51     0.53     

  ความสามารถชำระดอกเบี้ย                เท่า     60.70    236.01   316.82   

  อัตราส่วนแสดงความสามารถในการทำกำไร                                       
  (Profitability ratio)                                                  

  อัตรากำไรขั้นต้น                        ร้อยละ   43.82    45.31    44.71    

  อัตรากำไรสุทธิ                         ร้อยละ   5.19     6.06     5.52     

  อัตราผลตอบแทนจากสินทรัพย์               ร้อยละ   9.99     12.59    11.64    

  อัตราผลตอบแทนผู้ถือหุ้น                   ร้อยละ   15.35    19.18    17.80    

  อัตราการจ่ายเงินปันผล                   ร้อยละ   90.12    87.88    89.67    
  ----------------------------------- ------- -------- -------- -------- ---

14. คำอธิบายและการวิเคราะห์ของฝ่ายจัดการ

 การวิเคราะห์ฐานะการเงินและผลการดำเนินงานของบริษัทและบริษัทย่อย (“กลุ่มบริษัท”)

รายได้จากการขายและการให้บริการ

ในรอบปี 2561 ที่ผ่านมาบริษัทฯ และบริษัทย่อย มีรายได้จากการขายและการให้บริการ จำนวน
7,608 ล้านบาท ลดลงจากปี 2560 จำนวน 177 ล้านบาท คิดเป็นร้อยละ 2.3
โดยสาเหตุหลักมาจากจำหน่ายหุ้นของบริษัททั้งหมดที่ถือใน บริษัท ภัทรา ไฟร์ ไทย คูซีน พีทีอี จำกัด
(“Patara”) และ บริษัท เอส เค เคเทอริ่ง พีทีอี จำกัด (“SKC”) เป็นจำนวนร้านอาหาร 11
สาขา ในไตรมาส 4 ปี 2561
และรวมถึงรายได้จากการขายที่หายไปเนื่องจากการโอนธุรกิจร้านอาหารไทยในประเทศสหราชอาณาจักร
ประกอบด้วยร้านอาหาร “ภัทรา” จำนวน 4 สาขา ในไตรมาส 4 ปี 2560

หากพิจารณาจากร้านผลประกอบการของร้านอาหารและร้านเบเกอรี่ภายในประเทศและต่างประเทศ
ที่บริษัทเปิดดำเนินการอยู่รวมทั้งสิ้น 526 สาขา พบว่ายอดขายต่อร้านเดิม (Same Store Sales)
ของร้านอาหารและร้านเบเกอรี่ภายใต้แบรนด์ S&P จำนวน 486 สาขา ลดลงร้อยละ 0.6
ในขณะที่ยอดขายรวมเพิ่มขึ้นร้อยละ 0.9
ส่วนการเติบโตของยอดขายต่อร้านเดิมของร้านอาหารในประเทศกัมพูชา จีน และภูมิภาคยุโรป
จำนวน 17 สาขา ลดลงร้อยละ 11.7
จากการแข่งขันที่สูงขึ้นของธุรกิจร้านอาหารในประเทศจีนและอังกฤษ

ด้านรายได้จากธุรกิจขายส่งอาหารและเบเกอรี่ ในปี 2561 มีจำนวน 773 ล้านบาท เพิ่มขึ้น 11
ล้านบาท หรือ ร้อยละ 1.5 เนื่องจากยอดขายที่เพิ่มขึ้นจากผลิตภัณท์รับจ้างผลิต

รายได้แยกตามประเภทช่องทางการจัดจำหน่าย

(หน่วย: ล้านบาท)

+---------------------------+-------+------+--------+------+---------+
| ช่องทางการจำหน่าย           | ปี     |      | ปี 2560 |      | เพิ่ม     |
|                           | 2561  |      |        |      | ขึ้น(ลดลง |
|                           |       |      |        |      | )       |
|                           |       |      |        |      |         |
|                           |       |      |        |      | ร้อยละ   |
+---------------------------+-------+------+--------+------+---------+
|                           | จำน   | ร    | จำ     | ร    |         |
|                           | วนเงิน | ้อยละ | นวนเงิน | ้อยละ |         |
+---------------------------+-------+------+--------+------+---------+
| ธุรกิจร้าน                   | 6,215 | 8    | 6,151  | 7    | 1.04    |
| อาหารและเบเกอรี่ภายในประเทศ |       | 1.69 |        | 9.00 |         |
+---------------------------+-------+------+--------+------+---------+
| ธุรกิจข                     | 773   | 1    | 762    | 9.79 | 1.44    |
| ายส่งอาหารและเบเกอรี่สำเร็จรูป |       | 0.16 |        |      |         |
+---------------------------+-------+------+--------+------+---------+
| ธุรกิจร้านอาหารในต่างประเทศ   | 620   | 8.15 | 873    | 1    | (28.98) |
|                           |       |      |        | 1.21 |         |
+---------------------------+-------+------+--------+------+---------+
| อื่น ๆ *                    | -     | -    | -      | 0.00 | -       |
+---------------------------+-------+------+--------+------+---------+
| รวมทั้งสิ้น                   | 7,608 | 10   | 7,786  | 10   | (2.29)  |
|                           |       | 0.00 |        | 0.00 |         |
+---------------------------+-------+------+--------+------+---------+

* รายได้จากการให้เช่าสถานที่แก่บุคคลภายนอก

รายได้แยกตามรายผลิตภัณฑ์

(หน่วย: ล้านบาท)

+-------------------------+--------+------+--------+------+----------+
| ผลิตภัณฑ์                  | ปี 2561 |      | ปี 2560 |      | เพ       |
|                         |        |      |        |      | ิ่มขึ้น(ลดลง |
|                         |        |      |        |      | )        |
|                         |        |      |        |      |          |
|                         |        |      |        |      | ร้อยละ    |
+-------------------------+--------+------+--------+------+----------+
|                         | จำ     | ร    | จำ     | ร    |          |
|                         | นวนเงิน | ้อยละ | นวนเงิน | ้อยละ |          |
+-------------------------+--------+------+--------+------+----------+
| เบเกอรี่                  | 3,521  | 4    | 3,449  | 4    | 2.09     |
|                         |        | 6.28 |        | 4.30 |          |
+-------------------------+--------+------+--------+------+----------+
| อาหารและเครื่องดื่มในประเทศ | 2,482  | 3    | 2,440  | 3    | 1.72     |
|                         |        | 2.62 |        | 1.34 |          |
+-------------------------+--------+------+--------+------+----------+
| อาหารในต่างประเทศ        | 620    | 8.15 | 873    | 1    | (28.98)  |
|                         |        |      |        | 1.20 |          |
+-------------------------+--------+------+--------+------+----------+
| ผลิตภัณฑ์อาหาร **          | 724    | 9.52 | 758    | 9.74 | (4.49)   |
+-------------------------+--------+------+--------+------+----------+
| ผลิตภัณฑ์อื่น ๆ ***          | 261    | 3.43 | 266    | 3.42 | (1.88)   |
+-------------------------+--------+------+--------+------+----------+
| รวมทั้งสิ้น                 | 7,608  | 10   | 7,786  | 10   | (2.29)   |
|                         |        | 0.00 |        | 0.00 |          |
+-------------------------+--------+------+--------+------+----------+

** ผลิตภัณฑ์อาหารที่ผลิตโดยโรงงานของบริษัท ประกอบด้วย อาหารสำเร็จรูปแช่แข็ง ไส้กรอก
และเยลลี่

*** ประกอบด้วยผลิตภัณฑ์รับจ้างผลิตภายใต้ตรา S&P สินค้าซื้อมาขาย ผลิตภัณฑ์เบ็ดเตล็ดอื่น ๆ
และรายได้จากการให้เช่าสถานที่

ในปี 2561 มีรายได้จากการขายผลิตภัณฑ์เบเกอรี่ จำนวน 3,521 ล้านบาท
เพิ่มขึ้นจากปีก่อนเล็กน้อย ในขณะที่รายได้จากอาหารและเครื่องดื่มในประเทศมีจำนวน 2,482
ล้านบาท หรือ เพิ่มขึ้นร้อยละ 1.72 จากการขยายสาขาเพิ่มขึ้น
รวมทั้งบริษัทได้ทำกิจกรรมส่งเสริมการขายออกมาอย่างต่อเนื่องและเพื่อเพิ่มศักยภาพในการแข่งขันให้ดียิ่งขึ้น

กำไรก่อนหักดอกเบี้ยจ่าย ภาษีและค่าเสื่อมราคา (EBITDA)

ในปี 2561 บริษัทมีกำไรก่อนหักดอกเบี้ยจ่าย ภาษีและค่าเสื่อมราคา (EBITDA)
ตามงบการเงินรวมเป็นจำนวน 827 ล้านบาท ลดลงในอัตราร้อยละ 16.9 เนื่องจากในไตรมาส 4
ของปี 2560
บริษัทรับรู้กำไรที่เกิดขึ้นครั้งเดียวจากการโอนธุรกิจร้านอาหารไทยในประเทศสหราชอาณาจักร
ประกอบด้วยร้านอาหาร “ภัทรา” จำนวน 4 สาขา และทรัพย์สินอื่นที่เกี่ยวข้องให้กับ บริษัท ภัทรา
ไฟน์ ไทย คูซีน จำกัด (PFTC) เป็นจำนวนเงิน 108 ล้านบาท

หากพิจารณา EBITDA จากการดำเนินงานปกติ พบว่า อัตราการทำกำไร EBITDA
ต่อรายได้รวมลดลงจากร้อยละ 11.1 เป็น 10.7
ซึ่งเป็นผลจากยอดขายที่ลดลงจากธุรกิจร้านอาหารในประเทศอังกฤษ สวิสเซอร์แลนด์ และจีน

บริษัทมีต้นทุนในการผลิตจำนวน 4,274 ล้านบาท หรือคิดเป็นร้อยละ 56.2 ของรายได้จากการขาย
หรือเพิ่มขึ้นร้อยละ 0.4 จากปีก่อน
ซึ่งเป็นผลจากราคาวัตถุดิบหลักที่ปรับตัวขึ้นรวมถึงค่าแรงงานที่เพิ่มขึ้นจากการปรับเพิ่มค่าแรงขั้นต่ำที่มีผลบังคับใช้ตั้งแต่วันที่
1 เมษายน 2561

บริษัทมีค่าใช้จ่ายในการขายและบริหาร ประเภทค่าใช้จ่ายบุคคลากร ค่าเช่า และ
ค่าเสื่อมราคาและค่าใช้จ่ายส่งเสริมการขาย จำนวน 2,925 ล้านบาท ลดลงจากปีก่อนร้อยละ 5.0
หรือคิดเป็นจำนวนเงิน 163 ล้านบาท เป็นผลจากการจำหน่ายหุ้นทั้งหมดที่ถือใน บริษัท ภัทรา ไฟร์
ไทย คูซีน พีทีอี จำกัด (“Patara”) และบริษัท เอส เค เคเทอริ่ง พีทีอี จำกัด (“SKC”)
เป็นจำนวนร้านอาหาร 11 สาขาและการโอนกิจการร้าน “ภัทรา” จำนวน 4
สาขาในประเทศอังกฤษตามที่กล่าวไปแล้วข้างต้น

+--------------------------------------+------+------+--------+-----+
| กำไรก่อนหักดอกเบี้ยจ่าย ภาษีและค่าเสื่อมราคา  | ปี    | ปี    | เปล    | %   |
| (EBITDA)                             | 2561 | 2560 | ี่ยนแปลง |     |
|                                      |      |      |        |     |
|                                      |      |      | บาท    |     |
+--------------------------------------+------+------+--------+-----+
| EBITDA ตามงบการเงิน                   | 827  | 995  | (168)  | (16 |
|                                      |      |      |        | .9) |
+--------------------------------------+------+------+--------+-----+
| อัตราการทำกำไร EBITDA                 | 10.7 | 12.5 | -      | (1  |
| ตามงบการเงินต่อรายได้รวม (ร้อยละ)        |      |      |        | .7) |
+--------------------------------------+------+------+--------+-----+
| EBITDA จากการดำเนินงาน                | 827  | 887  | (60)   | (6  |
|                                      |      |      |        | .8) |
+--------------------------------------+------+------+--------+-----+
| อัตราการทำกำไร EBITDA                 | 10.7 | 11.1 | -      | (0  |
| จากการดำเนินงานต่อรายได้รวม (ร้อยละ)     |      |      |        | .4) |
+--------------------------------------+------+------+--------+-----+

กำไรสุทธิ

ในปี 2561 บริษัทฯและบริษัทย่อยมีกำไรสุทธิตามงบการเงินรวมเท่ากับ 400 ล้านบาท
ลดลงจากปีก่อนจำนวน 84 ล้านบาท หรือร้อยละ 17.4
เนื่องจากบริษัทรับรู้กำไรที่เกิดขึ้นครั้งเดียวจากการโอนธุรกิจร้านอาหารไทยในประเทศสหราชอาณาจักรและทรัพย์สินอื่นที่เกี่ยวข้องตามที่กล่าวไปแล้ว

บริษัทมีกำไรสุทธิจากการดำเนินงาน เพิ่มขึ้นจาก 376 ล้านบาท ในปี 2560 เป็น 400 ล้านบาท
ในปี 2561 หรือเพิ่มขึ้นร้อยละ 6.5 ซึ่งเป็นผลจากการจัดตั้ง “บริษัท เอสแอนด์พี เทรนนิ่ง จำกัด”
และส่วนแบ่งกำไรจากบริษัทย่อยเพิ่มขึ้นจากปีก่อน
เป็นผลให้บริษัทมีอัตราการทำกำไรสุทธิฯจาการดำเนินงานต่อยอดขาย เพิ่มขึ้นจากร้อยละ 4.7 ในปี
2560 เป็นร้อยละ 5.2 ในปี 2561

+-------------------------------------+------+------+---------+------+
| กำไรสุทธิ                             | ปี    | ปี    | เป      | %    |
|                                     | 2561 | 2560 | ลี่ยนแปลง |      |
|                                     |      |      |         |      |
|                                     |      |      | บาท     |      |
+-------------------------------------+------+------+---------+------+
| กำไรสุทธิตามงบการเงิน                  | 400  | 484  | (84)    | (1   |
|                                     |      |      |         | 7.4) |
+-------------------------------------+------+------+---------+------+
| อัต                                  | 5.2  | 6.1  | -       | (    |
| ราการทำกำไรสุทธิตามงบการเงินต่อรายได้รวม |      |      |         | 0.9) |
| (ร้อยละ)                             |      |      |         |      |
+-------------------------------------+------+------+---------+------+
| กำไรสุทธิจากการดำเนินงาน               | 400  | 376  | 24      | 6.5  |
+-------------------------------------+------+------+---------+------+
| อัตราก                               | 5.2  | 4.7  | -       | 0.5  |
| ารทำกำไรสุทธิจากการดำเนินงานต่อรายได้รวม |      |      |         |      |
| (ร้อยละ)                             |      |      |         |      |
+-------------------------------------+------+------+---------+------+

งบดุลและงบกระแสเงินสด

ในปี 2561 บริษัทและบริษัทย่อยมีสินทรัพย์รวม จำนวน 4,040 ล้านบาท เพิ่มขึ้น 69 ล้านบาท จาก
ณ สิ้นปี 2560 เกิดจากการลดลงของสินทรัพย์หมุนเวียนจำนวน 6 ล้านบาท
ในขณะที่สินทรัพย์ไม่หมุนเวียนมีจำนวนเพิ่มขึ้นจากสิ้นปีก่อนเท่ากับ 74 ล้านบาท ซึ่งสาเหตุหลักมาจาก
:

1.  การลดลงของเงินสดและรายการเทียบเท่าเงินสด จำนวน 13 ล้านบาท

2.  การเพิ่มขึ้นของเงินลงทุนชั่วคราว ในหลักทรัพย์เพื่อค้าประเภทกองทุนเปิดตราสารหนี้จำนวน
    29 ล้านบาท

3.  การลดลงลูกหนี้การค้าและลูกหนี้อื่น จำนวน 19 ล้านบาท
    เป็นผลจากประสิทธิภาพในการติดตามหนี้ที่ดีขึ้น

4.  การเพิ่มขึ้นของที่ดิน อาคารและอุปกรณ์ จำนวน 87 ล้านบาท
    จากการซื้อสินทรัพย์ถาวรประเภทที่ดิน

5.  การลดลงของสิทธิกาเช่า จำนวน 26 ล้านบาท
    จากการตัดจำหน่ายสิทธิการเช่าของร้านอาหารในประเทศอังกฤษ

บริษัทมีหนี้สินรวมเท่ากับ 1,450 ล้านบาท ณ สิ้นปี 2561 เพิ่มขึ้น 105 ล้านบาท จากหนี้สินรวม ณ
สิ้นปี 2560 ซึ่งมาจากการลดลงของหนี้สินหมุนเวียนจำนวน 12 ล้านบาท
ในขณะที่หนี้สินไม่หมุนเวียนมีจำนวนเพิ่มขึ้น 117 ล้านบาท โดยมาจาก

1.  การลดลงของหนี้สินหมุนเวียนประเภทเจ้าหนี้การค้า จำนวน 30 ล้านบาท

2.  การเพิ่มขึ้นของเงินกู้ยืมระยะยาวจากสถาบันการเงิน เพิ่มขึ้นจำนวน 141 ล้านบาท

    บริษัทมีส่วนของผู้ถือหุ้นลดลงจำนวน 36 ล้านบาท จาก 2,625 ล้านบาท ณ สิ้นปี 2560 เป็น
    2,589 ล้านบาท ณ สิ้นปี 2561 ซึ่งส่วนใหญ่เป็นผลเงินปันผลจ่าย จำนวน 417 ล้านบาท

บริษัทและบริษัทย่อยมีกระแสเงินสดได้มากจากกิจกรรมดำเนินงานจำนวน 795 ล้านบาท เพิ่มขึ้น 13
ล้านบาทจาก ณ สิ้นปี 2560 มาจากเงินจ่ายภาษีเงินได้ที่ลดลง จำนวน 25 ล้านบาท

บริษัทและบริษัทย่อยมีกระแสเงินสดใช้ไปจากการกิจกรรมลงทุนจำนวน 535 ล้านบาท
มาจากเงินสดจ่ายเพื่อซื้อเงินลงทุนชั่วคราว จำนวน สินทรัพย์ถาวร
สินทรัพย์ไม่มีตัวตนและสิทธิการเช่า จำนวน 501 ล้านบาท

บริษัทและบริษัทย่อยมีกระแสเงินสดใช้ไปจากกิจกรรมจัดหาเงินจำนวน 255 ล้านบาท
มาจากเงินสดรับจาการกู้ยืมเงินระยะยาวจากสถาบันการเงิน 161 ล้านบาท
และเงินปันผลจ่ายจำนวน 417 ล้านบาท

การวิเคราะห์อัตราส่วนทางการเงิน

  ---------------------------------------- --------------- --------------
  อัตราส่วนทางการเงิน                         ปี 2561          ปี 2560

  อัตรากำไรขั้นต้น (ร้อยละ)                     43.8            45.3

  อัตรากำไรสุทธิ (ร้อยละ)                      5.2             6.1

  อัตราผลตอบแทนผู้ถือหุ้น (ร้อยละ)                15.4            19.2

  อัตราผลตอบแทนจากทรัพย์สิน (ร้อยละ)            10.0            12.6

  สินทรัพย์หมุนวียนต่อหนี้สินหมุนเวียน (เท่า)          1.6             1.6

  อัตราส่วนหนี้สินต่อส่วนของผู้ถือหุ้น (เท่า)           0.6             0.5
  ---------------------------------------- --------------- --------------

*เปรียบเทียบเต็มปี

บริษัทมีอัตรากำไรขั้นต้นในปี 2561 ลดลงจากร้อยละ 45.3 เป็นร้อยละ 43.8
จากการเพิ่มขึ้นของราคาต้นทุนวัตถุดิบที่ใช้ในการผลิตและค่าจ้างแรงงานในการผลิต
อัตรากำไรสุทธิของบริษัทตามงบการเงินลดลงจากร้อยละ 6.1 เป็น ร้อยละ 5.2
โดยสาเหตุการรับรู้กำไรครั้งเดียวจากการโอนกิจการในประเทศอังกฤษ ในไตรมาส 4 ของปีก่อน
รวมถึงผลประกอบการของร้านอาหารในต่างประเทศและรายได้จากธุรกิจขายส่งอาหารและเบเกอรี่ที่ลดลง

อัตราผลตอบแทนต่อผู้ถือหุ้นเปรียบเทียบเต็มปีลดลงจากร้อยละ 19.2 ในปี 2560 เป็นร้อยละ 15.3
ในปี 2561 เช่นเดียวกัน อัตราผลตอบแทนต่อสินทรัพย์เปรียบเทียบเต็มปีลดลงจากร้อยละ 12.6
ในปี 2560 เป็นร้อยละ 10.0 ในปี 2561

อัตราส่วนสินทรัพย์หมุนเวียนต่อหนี้สินหมุนเวียนอยู่ในระดับเดียวกับปีก่อนที่ 1.6 เท่า ในปี 2561
อัตราส่วนหนี้สินต่อส่วนของผู้ถือหุ้นเพิ่มขึ้นจาก 0.5 เท่า ณ สิ้นปี 2560 เป็น 0.6 เท่า ในปี 2561
ส่วนใหญ่มาจากเงินกู้ยืมระยะยาวจากสถาบันการเงิน

แนวโน้มการดำเนินงานในปี 2562 และปัจจัยที่อาจจะมีผลกระทบต่อการดำเนินงานในอนาคต

บริษัทยังคงดำเนินนโยบายการเพิ่มรายได้โดยขยายสาขาทั้งในและต่างประเทศ
เฉพาะในทำเลที่ตั้งที่มีความ
สามารถในการแข่งขันสูงอย่างต่อเนื่องเพื่อยกระดับการเติบโตของธุรกิจ
โดยยังคงมุ่งมั่นและใส่ใจพัฒนาการบริการเพื่อตอบสนองความต้องการที่หลากหลายของลูกค้แต่ละกลุ่มลูกค้าตามไลฟ์สไตล์ของผู้บริโภค
รวมทั้งยังมุ่งมั่นพัฒนาเมนูอาหาร เบเกอรี่ และเครื่องดื่ม
รวมทั้งปรับปรุงบรรยากาศภายในร้านอาหารเพื่อสร้างประสบการณ์ที่ดีและความประทับใจให้แก่ลูกค้าที่มาใช้บริการ
และเพื่อเพิ่มทางเลือกให้กับผู้บริโภคมากยิ่งขึ้น

นอกจากนี้บริษัทยังได้พัฒนาโมเดลทางธุรกิจแบบใหม่ ชื่อว่า “Food and Bakery”
ซึ่งเน้นการขายอาหารปรุงสดในสถานีบริการน้ำมัน และสถานีขนส่งต่าง ๆ
เพื่อตอบโจทย์กลุ่มลูกค้าที่ต้องการความรวดเร็ว สะดวกสบาย ได้รับประทานอาหารที่ปรุงสดใหม่
อร่อย สะอาด และมีคุณภาพดีในราคาที่เหมาะสม

ในด้านการผลิตและจัดจำหน่าย
บริษัทมีความตั้งใจพัฒนาผลิตภัณฑ์แช่เย็นจัดจำหน่ายในช่องทางสะดวกซื้อเป็นอีกหนึ่งทางเลือกเพื่อให้สอดคล้องกับความต้องการของตลาดและผู้บริโภคเพิ่มเติมจากผลิตภัณฑ์แช่แข็งที่จัดจำหน่ายในปัจจุบัน

บริษัทมีความมุ่งมั่นในการพัฒนาศักยภาพการผลิตและกระจายสินค้าอย่างต่อเนื่อง
โดยได้มีการลงทุนในโครงการคลังสินค้าและศูนย์กระจายสินค้าแห่งใหม่โดยเริ่มโครงการตั้งแต่ปี
2561 และคาดว่าจะพร้อมเริ่มดำเนินงานภายในปี 2562
เพื่อเพิ่มความสามารถในการบริหารจัดการและควบคุมต้นทุนค่าขนส่งสินค้า
รวมไปถึงการนำระบบคอมพิวเตอร์ด้านคลังสินค้า หรือ WMS (Warehouse Management
System) และเทคโนโลยีใหม่ ๆ มาใช้ในการบริหารสินค้าคงคลัง การกระจายสินค้า

รวมถึงการจัดทำรายงานสินค้าที่ทันเวลา
ทำให้สามารถวิเคราะห์สถานการณ์และบริหารจัดการให้สอดคล้องกับสถานการณ์ปัจจุบันได้อย่างทันท่วงทีเพื่อให้สินค้าถูกจัดส่งไปยังผู้บริโภคได้โดยยังคงรักษาคุณภาพสูงสุด

บริษัทยังคงมุ่งมั่นในการพัฒนาทรัพยากรบุคคลโดยจัดให้มีการฝึกอบรมอย่างต่อเนื่องเพื่อเพิ่มพูนทักษะ
ความรู้ความสามารถของบุคคลากรในทุกระดับ โดยจัดให้มีการฝึกอบรมทักษะด้านความเป็นผู้นำ
การทำงานเป็นทีมและการพัฒนาความรู้ ความชำนาญเฉพาะเพื่อให้บริษัทบรรลุวัตถุประสงค์และ
ประสบความสำเร็จตามเป้าหมายในการพัฒนาองค์กรอย่างยั่งยืน
และเพื่อพร้อมรับมือกับการแข่งขันทางธุรกิจอาหารและบริการทั้งในประเทศและต่างประเทศให้มีประสิทธิภาพสูงสุด

บริษัทตระหนักถึงความรับผิดชอบต่อสังคมเป็นสำคัญ
โดยมุ่งเน้นการขับเคลื่อนธุรกิจควบคู่ไปกับการดำเนินนโยบายภายใต้ความรับผิดชอบต่อสังคม ชุมชน
เศรษฐกิจและสิ่งแวดล้อม เพื่อการเติบโตทางธุรกิจและการพัฒนาองค์กรที่ยั่งยืนและเพื่อทำให้
แบรนด์ S&P และแบรนด์อื่น ๆ ในเครือ เป็น
“ร้านอาหารและเบเกอรี่ที่หนึ่งในใจครอบครัวยุคใหม่” (To be No.1 Top of Mind Thai
Restaurant and Bakery for Modern Family)